**Ministru kabineta noteikumu projekta**

**„Grozījumi Ministru kabineta 2012.gada 10.jūlija noteikumos Nr.493„Noteikumi par Valsts augu aizsardzības dienesta sniegto maksas pakalpojumu cenrādi””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma par budžetu un finanšu vadību 5.panta devītā daļa. |
| 2. | Pašreizējā situācija un problēmas | Patlaban ir spēkā Ministru kabineta 2012.gada 10.jūlija noteikumi Nr.493 „Noteikumi par Valsts augu aizsardzības dienesta sniegto maksas pakalpojumu cenrādi” (turpmāk –noteikumi Nr.493). 1. Pamatojoties uz Sēklu un šķirņu aprites likuma 2.panta 5.punktu, Pārejas noteikumu 15.punktu, Ministru kabineta 2012.gada 24.jūlija noteikumu Nr.518 ["Augu šķirnes saimniecisko īpašību novērtēšanas noteikumi](http://www.likumi.lv/doc.php?id=250577&from=off)" 11.punktu un noslēguma jautājumu 55.punktu, no 2012.gada 1.augusta augu šķirņu saimniecisko īpašību novērtēšanu nodrošina Latvijas Lauksaimniecības universitāte. Tāpēc no noteikumu Nr.493 pielikuma svītrojams 28.punkts, kas nosaka, ka Valsts augu aizsardzības dienests (turpmāk – dienests) veic dokumentu pārbaudi, saņemot iesniegumu par augu šķirnes saimniecisko īpašību novērtēšanu. Sēklu un šķirņu aprites likuma Pārejas noteikumu 16.punkts nosaka, ka to augu šķirņu saimniecisko īpašību novērtēšanu, kuru raža tiek novākta 2012.gadā, Valsts augu aizsardzības dienests nodrošina saskaņā ar tām metodikām, ar kurām šķirņu novērtēšana ir uzsākta. Līdz Ministru kabineta 2012.gada 24.jūlija noteikumu Nr.518 ["Augu šķirnes saimniecisko īpašību novērtēšanas noteikumi](http://www.likumi.lv/doc.php?id=250577&from=off)" spēkā stāšanās brīdim augu šķirņu novērtēšanas kārtību un metodikas noteica Ministru kabineta 2008.gada 30.jūnija noteikumi Nr.469 ["Augu šķirnes saimniecisko īpašību novērtēšanas noteikumi](http://www.likumi.lv/doc.php?id=250577&from=off)". Tajos bija noteikts, ka dienests saskaņā ar normatīvajiem aktiem par publisko iepirkumu noslēdz līgumu ar personu, kas veic lauku izmēģinājumus (turpmāk – Izpildītājs). Par 2012.gada vērtētajiem izmēģinājumiem Izpildītāji dienestam iesniedz izmēģinājumu rezultātus līdz 2012.gada 1.oktobrim. Dienests tos apstrādā un līdz 2012.gada beigām nodod iesniegumu personām, kas iesniegušas iesniegumu dienestā par augu šķirnes saimniecisko īpašību novērtēšanu (turpmāk – Iesniedzējs). Dienests Iesniedzējiem rēķinus par sniegto pakalpojumu izraksta līdz 2012.gada 31.decembrim, tāpēc ar 2013.gada 1.janvāri no noteikumiem Nr.493 svītrojams pielikuma 29. un 31.punkts. 2. Latvijas lauksaimnieki savās saimniecībās ievieš precīzās lauksaimniecības tehnoloģijas, kas balstās uz programmatūras, tehnikas un iekārtu izmantošanu. Tiek lietotas programmatūras, kas spēj gan apstrādāt ražas datus no kombainiem, gan veikt lauku robežu un platību uzskaiti, gan arī nodrošināt precīzo lauksaimniecības datu uzskaiti, vadīšanu un izmantošanu. Šī iemesla dēļ lauksaimniekiem ir nepieciešami kvalitatīvi, mūsdienu apstākļiem piemēroti augšņu analīžu rezultāti, kas būtu piesaistīti ar koordinātām katram lauka nogabalam, kurā nepieciešami ieteikumi par mēslošanas devām.Ņemot vērā nevalstisko organizāciju ierosinājumus modernizēt datu ieguvi, apstrādi un nodošanu lauksaimniekiem dažādos formātos, dienests paplašina pakalpojumu klāstu un ievieš jaunās tehnoloģijas augšņu agroķīmiskās izpētes pakalpojumā, noņemtos augšņu paraugus piesaistot koordinātām ar Globālās pozicionēšanas sistēmas (turpmāk – GPS) ierīces palīdzību, rezultātus apstrādājot un novērtējumu sagatavojot ar piesaisti GPS ierīces nolasījumiem, digitālās augšņu agroķīmiskās kartes sagatavošanu un augšņu agroķīmiskās izpētes materiālu noformēšanu, iekļaujot GPS gājiena grafisku attēlojumu. Tiek piedāvāts arī jauns pakalpojums – paraugu ņemšanas elementārkontūru un elementārkontūru viduspunktu datu faila sagatavošana .shp formātā. Aprēķini par jaunajiem pakalpojumiem, kuros tiek izmantotas GPS ierīces un atbilstoša datu apstrāde un noformēšana, liecina, ka augšņu agroķīmiskās izpētes pakalpojums vidēji sadārdzinās par 28%. Visticamāk, jaunos pakalpojumus izmantos tikai lielākās saimniecības, kas jau lieto modernās tehnoloģijas un iekārtas, taču dienests piedāvā iespēju izvēlēties, vai izmantot jau esošos augšņu agroķīmiskās izpētes pakalpojumus (izcenojumi nemainās) vai jaunos, kuru izcenojumi attiecīgi ir palielināti, ņemot vērā modernizāciju. Kā piemēru dienests salīdzina pētāmo platību 1700 ha lielā platībā. Atkarībā no pētāmās platības augšņu tipiem, nogabalu lielumiem tiek noteikts noņemto un uz noteiktiem elementiem analizējamo paraugu daudzums, rezultātu attēlojums kartē. Bez GPS ierīces izmantošanas augšņu agroķīmiskās izpētes pakalpojums šai konkrētai platībai izmaksātu Ls 9129, lietojot GPS ierīces, – līdz 11 740 latu. 3. Nepieciešams tehnisks precizējums noteikumu Nr.493 pielikuma 69.punktā, norādot pareizu atsauci uz atbilstošajiem pielikuma punktiem, kā arī pielikuma 32.punktā minētā pakalpojuma formulējumā. 4. Ievērojot pieprasījumu kopēt dažādus dienesta rīcībā esošos materiālus, dienests piedāvā arī dokumentu melnbaltu A4 formāta kopēšanu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2012.gada 10.jūlija noteikumos Nr.493 „Noteikumi par Valsts augu aizsardzības dienesta sniegto maksas pakalpojumu cenrādi”” (turpmāk – noteikumu projekts) ir sagatavots, ievērojot normatīvajos aktos noteikto. Pamatojoties uz šīs anotācijas I sadaļas 2.punktā minēto, jānosaka jauni maksas pakalpojumu veidi, jāprecizē pakalpojumu spēkā darbības laiks un jāizdara tehniski precizējumi formulējumos. Šīs anotācijas I sadaļas 2.punktā minētās problēmas noteikumu projekts atrisinās pilnībā.Noteikumu projektā ietvertie jaunie pakalpojumi saistībā ar augšņu agroķīmisko izpēti un kopēšanu ir apliekami ar pievienotās vērtības nodokli 21% apmērā. |
| 5. | Projekta izstrādē iesaistītās institūcijas | Zemkopības ministrija un Valsts augu aizsardzības dienests |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Personas, kas nodarbojas ar lauksaimniecību. Pēc Lauku atbalsta dienesta datiem, šādu personu varētu būt ap 40 000. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts radīs finansiālās izmaksas tām personām, kas vēlēsies saņemt atbilstošus maksas pakalpojumus. Tā kā tie ir jauni pakalpojumi, līdzšinējās izmaksas nemainīsies. |
| 4. | Tiesiskā regulējuma nefinansiālā ietekme | Tiesiskais regulējums radīs jaunas tiesības un pienākumus – personām būs pieejami jauni papildu pakalpojumi atbilstoši esošajam pieprasījumam. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012. gads** | Turpmākie trīs gadi (tūkst. latu) |
|  |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 949,8 |  0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 949,8 |  0 |  0 |  0 | 0 |
| 1.2. valsts speciālais budžets |  |   |   |   |   |
| 1.3. pašvaldību budžets |  |   |   |   |   |
| 2. Budžeta izdevumi: | 949,8 |  0 | 0 |  0 | 0 |
| 2.1. valsts pamatbudžets | 949,8 |  0 |  0 |  0 | 0 |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |  |  |  |  |
| 6.1. detalizēts ieņēmumu aprēķins | **2013.g., 2014. un 2015.gadā** papildus plānoti ieņēmumi Ls 50000 gadā, tai skaitā:par augšņu agroķīmisko izpēti, lietojot jaunās tehnoloģijas, vidēji 5200 ha platībā plānots ieņemt Ls 35 230;sakarā ar lauksaimnieku pieprasījumu papildus plānotajam par augšņu izpēti, neizmantojot jaunās tehnoloģijas, plānoti ieņēmumi Ls 14 770 apmērā. Ieņēmumu samazinājums saistībā ar augu šķirņu saimniecisko īpašību novērtēšanas funkcijas nodošanu Latvijas Lauksaimniecības universitātei – Ls 50 000 gadā. |
| 6.2. detalizēts izdevumu aprēķins | Izcenojumu aprēķinu skatīt anotācijas pielikumā. Lai nodrošinātu jauno pakalpojumu sniegšanu, plānoti izdevumi Ls 35 230 apmērā, kā arī papildus plānotajam par augšņu agroķīmisko izpēti, neizmantojot jaunās tehnoloģijas, – Ls 14770.Taču saistībā ar augu šķirņu saimniecisko īpašību novērtēšanas funkcijas nodošanu Latvijas Lauksaimniecības universitātei, samazināsies arī izdevumi Ls 50 000 apmērā. |
| 7. Cita informācija | Saskaņā ar jauno izcenojumu piemērošanu ieņēmumi par sniegtajiem maksa pakalpojumiem palielinās kopējo ieņēmumu apmēru programmā 27.00.00. „Augu veselība un augu aprites uzraudzība” 2013.–2015.g. vidēji par 50 tūkst. latu gadā. Ieņēmumi paredzēti to izdevumu segšanai, kas radīsies, Valsts augu aizsardzības dienestam sniedzot augšņu agroķīmiskās izpētes pakalpojumusTaču, nododot augu šķirņu saimniecisko īpašību novērtēšanas funkciju Latvijas Lauksaimniecības universitātei, Valsts augu aizsardzības dienesta ieņēmumi samazināsies par 50 tūkst. latu, kā arī samazināsies attiecīgie izdevumi. Tāpēc kopējā ieņēmumu un izdevumu summa salīdzinājumā ar 2012.gadu nemainīsies. |

Anotācijas IV un V sadaļa – projekts šīs jomas neskar.

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Noteikumu projekts 2012.gada 20.septembrī tika nosūtīts saskaņošanai Latvijas augu aizsardzības līdzekļu ražotāju un tirgotāju asociācijai, Latvijas Lauksaimniecības Kooperatīvu Asociācijai, Zemnieku saeimai un Lauksaimnieku organizācijas sadarbības padomei. |
| 2. | Sabiedrības līdzdalība projekta izstrādē  | Projekts saskaņošanai nosūtīts tām sabiedriskajām organizācijām, kas pārstāv projekta mērķgrupas intereses.  |
| 3. | Sabiedrības līdzdalības rezultāti  | Saskaņojumu noteikumu projektam sniedza Lauksaimnieku organizācijas sadarbības padome, Zemnieku saeima, kā arī Latvijas augu aizsardzības līdzekļu ražotāju un tirgotāju asociācija.  |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Valsts augu aizsardzības dienests. |
| 2. | Projekta izpildes ietekme uz pārvaldes funkcijām | Dienesta funkcijas netiks paplašinātas. Dienesta sniegto maksas pakalpojumu klāsts tiek papildināts ar jauniem pakalpojumiem, pielietojot jaunākās tehnoloģijas, piedāvājot personām izvēlēties sev piemērotāko. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Zemkopības ministre L.Straujuma

2012.12.13. 11:33

K.Kjago

67027309, kristine.kjago@vaad.gov.lv